**NOTA INFORMATIVĂ**

**la proiectul hotărârii Guvernului**

**pentru modificarea anexei nr. 18 la Hotărârea Guvernului nr. 351/2005** **cu privire la aprobarea listelor bunurilor imobile proprietate publică a statului și la transmiterea unor bunuri imobile**

|  |
| --- |
| * + - 1. **Denumirea autorului și, după caz, a participanților la elaborarea proiectului**
 |
|  Proiectul hotărârii Guvernului pentru modificarea anexei nr. 18 la Hotărârea Guvernului nr. 351/2005 cu privire la aprobarea listelor bunurilor imobile proprietate publică a statului și la transmiterea unor bunuri imobile este elaborat de Ministerul Afacerilor Interne. |
| **2. Condițiile ce au impus elaborarea proiectului de act normativ și finalitățile urmărite** |
| P**roiectul actului normativ are ca scop** modificarea anexei nr. 18 la Hotărârea Guvernului nr. 351/2005 cu privire la aprobarea listelor bunurilor imobile proprietate publică a statului și la transmiterea unor bunuri imobile în vederea coroborării datelor aferente bunurilor imobile proprietate de stat, aflate în gestiunea economică a Inspectoratului General pentru Situații de Urgență (în continuare - IGSU) al Ministerului Afacerilor Interne, conform datelor contabile, la datele din registrul bunurilor imobile, ținut de către Instituția Publică Cadastrul Bunurilor Imobile, prin:* completarea cu poziții noi urmare a realizării procedurii de delimitare în mod selectiv a unor bunuri imobile;
* edificarea sau reconstrucția clădirilor în cadrul diverselor proiecte (Programul de asistență tehnică lansat de către Guvernul SUA în Republica Moldova, Proiectul transfrontalier „Zona de cooperare transfrontalieră România – Moldova o zonă mai sigură prin îmbunătățirea infrastructurii de operare a Serviciului Mobil de Urgență, Reanimare și Descarcerare (SMURD), creșterea nivelului de pregătire și menținerea capacității personalului de intervenție în situații de urgență”) sau finanțate din bugetul de stat;
* primirii/transmiterii bunurilor imobile din/în gestiunea economică a IGSU și organelor teritoriale;
* actualizării suprafețelor la sol a construcțiilor, obținute în rezultatul ultimelor lucrări cadastrale;
* realizarea de către IGSU a contractului de parteneriat public-privat sub formă de concesiune nr. 36 din 16 martie 2018, înregistrat la Agenția Servicii Publice cu nr. 18/60364 din 17.05.2018.

Potrivit recomandărilor Curții de Conturi relevate în Raportul auditului asupra rapoartelor financiare consolidate ale Ministerului Afacerilor Interne, încheiate la 31 decembrie 2022, aprobate prin Hotărârea Curții de Conturi nr. 34/2023, se impune asigurarea evaluării și înregistrării conforme a clădirilor și terenurilor din gestiunea instituțiilor subordonate ministerului.  Totodată, modificarea anexelor la Hotărârea Guvernului nr. 351/2005 se impun a fi efectuate întru executarea cerințelor și recomandărilor Curții de Conturi înaintate ca urmare a misiunilor de audit efectuate la autoritățile publice centrale. Astfel, în Hotărârea Curții de Conturi nr. 2/2018, se constată că „*Statul nu deține o informație amplă privind bunurile imobile proprietate publică, această situație fiind determinată de neactualizarea listelor bunurilor imobile proprietate publică a statului și administratorilor acestora*”, precum și faptul că „*Listele bunurilor imobile proprietate a statului nu sunt modificate pe parcursul mai multor ani, reieșind din condițiile de reorganizare/lichidare a administratorilor și/sau gestionarilor patrimoniului statului.*”, și drept rezultat la pct. 2.4.1. din Hotărârea precitată se cere **Ministerului Economiei și Infrastructurii și Agenției Proprietății Publice, *asigurarea revizuirii și completării Listei bunurilor imobile proprietate de stat, aprobate prin Hotărârea Guvernului nr. 351/2005.***Totodată, propunerile de modificare a anexei nr. 18 prevăzute de proiect sunt înaintate atât pentru înregistrarea unor construcții proprietate de stat în Registrul bunurilor imobile, cât și pentru actualizarea anexei în cauză cu scopul asigurării unei evidențe exhaustive a bunurilor imobile proprietate publică a statului aflate în administrarea autorităților publice centrale. Subsecvent, pe parcurs, rolul Hotărârii Guvernului nr. 351/2005 s-a modificat și în prezent aceasta poate fi percepută și ca o listă aprobată de Guvern a bunurilor imobile (construcțiilor) aflate în proprietatea statului într-o continuă actualizare. În context, înregistrarea primară a drepturilor patrimoniale ale statului asupra tuturor bunurilor imobile proprietate de stat se efectuează concomitent cu desfășurarea procesului de delimitare a bunurilor imobile proprietate publică după apartenență, care, conform prevederilor art. 22 alin. (1) din Legea nr. 29/2018 privind delimitarea proprietății publice, se finalizează odată cu înregistrarea dreptului de proprietate asupra acestora și a domeniului respectiv în registrul bunurilor imobile. Înregistrarea primară a dreptului de proprietate asupra bunului imobil în Registrul bunurilor imobile, se efectuează în temeiul actelor confirmative și constatatoare a apartenenței și domeniului imobilelor la dosarul de însoțire al proiectului (documentația de proiect, de recepție finală). Reieșind din faptul că, majoritatea bunurilor imobile, proprietate publică a statului, gestionate economic de către IGSU și organele teritoriale ale Inspectoratului, au fost edificate în perioada sovietică și replanificate în perioada post sovietică, documentația de proiect și de recepție finală lipsește, respectiv, înregistrarea primară a dreptului de proprietate asupra bunurilor imobile în Registrul bunurilor imobile poate fi efectuată exclusiv în temeiul Hotărârii Guvernului nr. 351/2005. Astfel, proiectul este elaborat atât în scopul asigurării înregistrării în modul stabilit a bunurilor imobile, proprietate de stat, în registrul bunurilor imobile, cât și asigurării unei evidențe actualizate a *listei bunurilor imobile proprietate publică a statului, administrarea Ministerului Afacerilor Interne, gestiunea Inspectoratului General pentru Situații de Urgență.* |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
|  Proiectul hotărârii Guvernului nu are ca scop armonizarea legislaţiei naţionale cu legislaţia Uniunii Europene. |
| **4. Principalele prevederi ale proiectului și evidențierea elementelor noi** |
|  Prin proiectul înaintat spre examinare se propune operarea modificărilor în Lista bunurilor imobile, proprietate a statului, aflate în administrarea Ministerului Afacerilor Interne, anexa nr. 18 la Hotărârea Guvernului nr. 351/2005, în vederea coroborării datelor aferente bunurilor imobile proprietate de stat la datele din registrul bunurilor imobile, includerii unor poziții noi ca rezultat al delimitării proprietății publice după apartenență, actualizării planurilor geometrice cu efectuarea lucrărilor cadastrale în teren, dării în exploatare a obiectivelor noi și recepționate în rezultatul realizării de către IGSU a contractului de parteneriat public-privat sub formă de concesiune nr. 36 din 16 martie 2018.  Astfel, se propune actualizarea și redarea în redacție nouă a Compartimentului 2. Inspectoratul General pentru Situații de Urgență din anexa nr. 18 la Hotărârea Guvernului nr. 351/2005 „Lista bunurilor imobile, proprietate a statului, aflate în administrarea Ministerului Afacerilor Interne”, prin modificarea datelor aferente bunurilor imobile aflate în gestiunea IGSU și organelor sale teritoriale.  În rezultatul efectuării lucrărilor de delimitare selectivă a unor bunuri imobile, proprietate publică a statului și actualizării planurilor geometrice a bunurilor imobile (terenuri) din gestiunea economică a IGSU, au fost depistate un șir de neconcordanțe între datele constatate la fața locului și cele incluse în registrul bunurilor imobile și conținutul din anexa nr. 18 la Hotărârea Guvernului nr. 351/2005, neconcordanțe care urmează a fi depășite:* la poziția 2.1, se propune excluderea bunului „Punct de control și trecere, lit. B, număr cadastral 0100214.139.02, S=21,7/1 m2” din cauza demolării acestuia;
* la pozițiile 2.2, 2.6, 2.17, 2.46, 2.59, 2.101 și 2.104, au fost revizuite și corectate numărul de bunuri amplasate pe teren, modul de folosință a bunurilor imobile (construcții), suprafețele reale ale acestora, determinate în rezultatul efectuării lucrărilor de delimitare selectivă;
* la poziția 2.5, potrivit Planului de contur elaborat în cadrul delimitării selective a bunurilor imobile din or. Criuleni, str. 31 august 1989, 4, construcțiile 3101214087.03 și 04 sunt anexe ale construcției de bază 01, identificată ca având suprafața totală la sol 348,3 m2. Pe teren au mai fost identificate alte 2 construcții: 02 (depozit) cu suprafața la sol de 78,0 m2 și 03 (WC) cu suprafața de 2,7 m2;
* la poziția 2.8, a fost inclusă Clădirea administrativă, edificată în cadrul Proiectului de Asistență Tehnică lansat de către Guvernul SUA în Republica Moldova, fiindu-i atribuit numărul cadastral 1001204015.02. Clădirea 01 și construcția (WC) au fost demolate în cadrul proiectului;
* la poziția 2.10, Clădirea administrativă, număr cadastral 0122103057.01 este inclusă eronat. Bunul dat este amplasat în or. Vatra extravilan și se regăsește la poziția 2.4;
* la pozițiile 2.11, 2.38, 2.45, 2.51, 2.70, 2.80, 2.82 – 2.85, 2.87, 2.89 și 2.90, au fost corectate numărul de bunuri amplasate pe teren, modul de folosință a bunurilor imobile (construcții), precum și suprafețelor reale ale acestora, identificate în rezultatul actualizării planurilor geometrice;
* la poziția 2.14, bunul imobil „Depozit, număr cadastral 8001107480.03” se exclude, în legătură cu demolarea acestuia, conform autorizației de desființare nr. 003 din 05.04.2019, eliberată de către Primăria mun. Strășeni;
* la poziția 2.35, se exclud bunurile imobile 07 și 08 care sunt demolate (Certificat privind demolarea clădirii nr. 4058 din 25.04.2023);

-la poziția 2.41, terenul cu numărul cadastral 8301113.313 a fost exclus, deoarece în prezenta hotărâre se reflectă bunurile imobile – construcții;-la poziția 2.45, se exclude Clădirea administrativă 02, în legătură cu demolarea acesteia (Certificat privind demolarea clădirii nr. 2301/20/3635 din 10.11.2020); * la poziția 2.59, Construcția specială din or. Cimișlia str. Decebal, 123 a fost exclusă în legătură cu transmiterea bunului administrației publice locale (Hotărârea Guvernului nr. 134/2023);
* la poziția 2.63, au fost actualizate datele, în conformitate cu registrul bunurilor imobile. Totodată, bunul imobil „Beci, S=29,5 m2” se exclude din cauza inexistenței acestuia;
* la poziția 2.64, bunul imobil „Bloc administrativ, număr cadastral 1939101009.01, din r-nul Floreşti, s. Sănătăuca, S=1080,6 m2”, se transferă la poziția 2.106;
* la poziția 2.67, se include construcția specială, edificată din contul mijloacelor financiare alocate din Bugetul de stat;
* la poziția 2.75, se modifică numărul cadastral, în rezultatul formării prin separare a bunului imobil. Totodată, au fost incluse construcțiile capitale identificate în rezultatul executării lucrărilor cadastrale;
* la poziția 2.84, se exclud bunurile imobile „Garaj, număr cadastral 0100507226.10, S=24,3 m2” și „Construcție accesorie, număr cadastral 0100507226.11, S=40,1 m2”, deoarece au fost executate neautorizat în perioada anilor 90, din mijloace financiare ale unor persoane fizice, și urmează a fi demolate, potrivit legislației;
* poziția 2.93, se exclude, deoarece clădirea a fost transmisă Consiliului municipal Edineț (Hotărârea Guvernului nr. 803/2022);
* poziția 2.96, se exclude în temeiul Hotărârii Guvernului nr. 319/2020 cu privire la transmiterea unor bunuri imobile;
* la poziția 2.971,se exclude construcția cu numărul cadastral 3401104.052.01, în legătură cu demolarea acesteia (autorizația de desființare nr. 5 din 14.10.2021, eliberată de către Primăria orașului Dondușeni);
* la poziția 2.102, au fost excluse bunurile imobile 02, 11 și 12 în legătură cu demolarea acestora (Autorizația de desființare 06/2018 și 07/2020);
* la poziția 2.103, se propune excluderea din anexă a bunului imobil „Construcţie, număr cadastral 8701212267.01” în legătură cu demolarea acestuia (Certificat nr. 19/18517/2 din 16.01.2020) și includerea a 2 construcții noi, recent edificate cu numerele cadastrale 8701212267.02 și 8701212267.03 (Proces-verbal la terminarea lucrărilor nr. 1 din 20.02.2020);

-la poziția 2.107, se completează cu încăpere izolată cu numărul cadastral 7801120171.01.069, care conform datelor registrului bunurilor imobile este proprietatea statului; - la pozițiile 2.108 – 2.155, se completează cu bunuri imobile (spații locative de serviciu, spații nelocative), recepționate în rezultatul implementării contractului de parteneriat public-privat pe terenul din str. Gh. Asachi, nr. 69/2, mun. Chișinău.  |
| **5. Fundamentarea economico-financiară** |
|  Implementarea prezentei hotărâri nu va implica cheltuieli financiare suplimentare din bugetul de stat. |
| **6. Modul de încorporare a actului în cadrul normativ în vigoare** |
|  Proiectul elaborat se încadrează în cadrul normativ, iar adoptarea proiectului nu impune modificarea sau abrogarea a careva acte normative.  |
| **7. Avizarea şi consultarea publică a proiectului** |
| În scopul respectării prevederilor Legii nr. 100/2017 cu privire la actele normative și Legii nr. 239/2008 privind transparenţa în procesul decizional, anunţul privind iniţierea elaborării proiectului hotărârii Guvernului cu privire la modificarea anexei nr. 18 la Hotărârea Guvernului nr. 351/2005 cu privire la aprobarea listelor bunurilor imobile proprietate publică a statului și la transmiterea unor bunuri imobile este plasat pe pagina web oficială a Ministerului Afacerilor Interne, în directoriul Transparenţa/Iniţierea elaborării actelor normative.[https://particip.gov.md/ro/document/stages/\*/12723](https://particip.gov.md/ro/document/stages/%2A/12723) |
| **8. Constatările expertizei anticorupţie** |
| Proiectul va fi supus expertizei anticorupție. Recomandările vor fi incluse în sinteza obiecțiilor şi propunerilor.  |
| **9. Constatările expertizei de compatibilitate**  |
| Proiectul nu transpune legislația comunitară, respectiv nu a fost supus expertizei de compatibilitate. |
| **10. Constatările expertizei juridice**  |
| Proiectul va fi supus expertizei juridice, iar recomandările vor fi incluse în sinteza obiecțiilor şi propunerilor.  |
| **11. Constatările altor expertize**  |
|  Proiectul nu conține prevederi de reglementare a activității de întreprinzător în sensul Legii nr. 235/2006 cu privire la principiile de bază de reglementare a activității de întreprinzător.Respectiv, nu este necesară examinarea acestuia de către Grupul de lucru pentru reglementarea activității de întreprinzător.De asemenea, proiectul nu cade sub incidența altor expertize necesare de a fi efectuate în condițiile Legii nr. 100/2017 cu privire la actele normative. |

 **Secretar de stat Andrei CECOLTAN**